Matti Nuutinen

Matti Nuutinen (s. 6. toukokuuta 1990 Turkuhttp://www.fiba.com/pages/eng/fa/player/p/pid/57665/sid/9322/tid/281/tid2//_/2015_EuroBasket/index.html ) on suomalainen kilpauransa päättänyt koripalloilija. Kaarinalaisen Uran kasvatti Nuutinen valittiin vuonna 2012 Korisliigan vuoden kehittyneimmäksi pelaajaksi. Hän voitti urallaan kaksi Suomen mestaruutta, neljä himmeämpää SM- mitalia ja kaksi Suomen cupin hopeamitalia. Hän pelasi urallaan Suomen lisäksi Kreikassa, Ranskassa, Romaniassa ja Espanjassa sekä kansainvälisissä seurajoukkuekilpailuissa. Vuonna 2017 Nuutinen voitti Chorale Roanne Basketissa Ranskan toiseksi korkeimman sarjatason Leaders Cupin mestaruuden. Suomen miesten maajoukkueessa Nuutinen kuului noin vuosikymmenen verran runkopelaajiin. Hän edusti Suomea muun muassa Espanjan MM-kilpailuissa 2014 ja vuosien 2015 ja 2017 EM-kilpailuissa. == Ura == === Seurajoukkueet === Nuutinen oli kaarinalaisen Ura Basketin kasvatti, josta hän siirtyi vuonna 2007 pääsarjassa pelanneeseen Kouvoihin. Nuutinen pelasi Kouvoissa kolmen kauden ajan, kunnes siirtyi kaudeksi 2010–2011 Salon Vilppaaseen. Hän teki joukkueessa läpimurtonsa kauden lopulla ja siirtyi seuraavaksi kaudeksi Loimaa Bisonsiin. Seuran paidassa Nuutinen voitti Suomen mestaruuden ensimmäisellä kaudellaan. Nuutisen kausi 2014–2015 päättyi maaliskuussa 2015, kun hänen alkuvuodesta saamansa alaraajavamman todettiin tarvinneen leikkaushoitoa.http://yle.fi/urheilu/bisonsille_kova_takaisku_- _maajoukkuelaituri_leikkaukseen/7851454?origin=rss Heinäkuussa 2015 Nuutinen siirtyi Joensuun Katajaan yksivuotisella sopimuksella, johon kuului ulkomaanpykälä.http://www.katajabasket.fi/edustusjoukkue/uutiset/2015-16/uutiset736.phphttp://www.basket.fi/uutiset/kaikki_uutiset/?x122462=32846591 Nuutinen käytti ulkomaanpykälänsä elokuun lopussa ja siirtyi Kreikan pääsarjaan nousseeseen Arkadikos BC:hen.http://www.katajabasket.fi/edustusjoukkue/uutiset/2015-16/uutiset739.php Nuutisen kausi Kreikassa sujui henkilökohtaisesti hyvin, mutta Arkadikos putosi tiukassa sarjan loppupäässä ulos pääsarjasta.http://yle.fi/urheilu/susijengin_laiturilla_kaksijakoinen_kausi_kreikassa/8828334 Kesäkuussa 2016 Nuutinen siirtyi Ranskan toiseksi korkeimmalle sarjatasolle, takaisin nousua pääsarjaan tavoitelleeseen Chorale Roanne Basketiin, johon hieman aikaisemmin oli siirtynyt Antti Kanervo.http://www.basket.fi/uutiset/kaikki_uutiset/?x122462=40510244. Syyskuussa 2020 Nuutinen siirtyi kolmivuotisella sopimuksella kasvattajaseuraansa Ura Basketiin. https://yle.fi/urheilu/3-11555282 Ura Basket luopui sarjapaikastaan Korisliigassa kesällä 2021. Nuutiseen oli kohdistunut tiedusteluja Saksan pääsarjasta, mutta hän ilmoitti päättävänsä kilpauransa samana päivänä, kun Ura ilmoitti luopuvansa sarjapaikastaan.https://www.hs.fi/urheilu/art-2000008023348.htmlhttps://www.basket.fi/basket/uutiset/matti- nuutinen-nostaa-tossut-naulaan/ === Maajoukkue === Nuutinen pelasi miesten maajoukkueessa vuosina 2012–2021 yhteensä 79 ottelua 4,0 pisteen keskiarvolla. Maajoukkueen piste-ennätyksensä (24) hän heitti MM-karsintaottelussa Tšekkiä vastaan vuonna 2018. Hän kuului Suomen kokoonpanoon maan historian ensimmäisissä MM-kilpailuissa Espanjassa 2014 ja vuosien 2015 ja 2017 EM- kilpailuissa, joista jälkimmäisen alkulohkoa Suomi isännöi.Maajoukkuetilastot – Matti Nuutinen Suomen miesten haastajamaajoukkuetta Nuutinen edusti vuosien 2011 ja 2013 universiadeissa. 16-, 18- ja 20-vuotiaiden maajoukkueissa Nuutinen pelasi yhteensä 83 maaottelua: Suomi ei hänen aikanaan pelannut nuorten A-divisioonassa eli korkeimmalla tasolla. == Saavutukset == * Korisliigan vuoden kehittynein pelaaja 2012 * Ranskan toiseksi korkeimman sarjatason Leaders Cupin voitto 2017 * Suomen mestaruus 2012 ja 2013 ** SM- hopeaa 2008 ja 2015 ** SM-pronssia 2010 ja 2014 * Suomen cupin hopeaa 2007 ja 2012 == Pelityyli ja ominaisuudet == Nuutinen tunnettiin hyvänä puolustajana ja heittäjänä. Vuonna 2015 hänen kuvailtiin noudattaneen hyvin joukkuetaktiikkaa ja pelanneen kurinalaisesti mutta kovaa. == Lähteet == * Matti Nuutinen Suomen Koripalloliitto * === Viitteet === == Aiheesta muualla == Luokka:Suomalaiset koripalloilijat Luokka:Vuonna 1990 syntyneet Luokka:Elävät henkilöt